ମହର୍ଷି ମହେଶ ଯୋଗୀଙ୍କ ଅନୁଦାନଦ୍ଵାରା ଏହି ଅନୁଷ୍ଠାନଟି ୧୯୮୨ ମସିହାରେ ଭୁବନେଶ୍ଵରଠାରେ ପ୍ରତିଷ୍ଠା କରାଯାଇଥିଲା । +୨ ପାଠ୍ୟକ୍ରମର ଶିକ୍ଷାଦାନ ପାଇଁ ୧୯୮୩-୮୪ ଶିକ୍ଷା ବର୍ଷରେ ଏହି ଅନୁଷ୍ଠାନଟି, ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡି଼ଶା ସହ ଅନୁବନ୍ଧିତ ହୋଇଥିଲା । ଆରମ୍ଭରୁ କେବଳ ପୁଅପିଲାମାନେ ଏଠାରେ ଶିକ୍ଷାଗ୍ରହଣ କରୁଥିଲେ । ୧୯୮୮-୮୯ ଶିକ୍ଷାବର୍ଷରୁ ଝିଅମାନେ ମଧ୍ୟ ଏହି ଅନୁଷ୍ଠାନରେ ଶିକ୍ଷାଗ୍ରହଣର ସୁଯୋଗ ପାଇଲେ । ଏହି ବର୍ଷରୁ +୩ ଶିକ୍ଷାଦାନ ମଧ୍ୟ ଆରମ୍ଭ କରାଯାଇଥିଲା । ୧୯୯୩-୯୪ ମସିହାରୁ ଅନୁଷ୍ଠାନଟି ଉତ୍କଳ ବିଶ୍ଵବିଦ୍ୟାଳୟସହ ଅନୁବନ୍ଧିତ ହୋଇଥିଲା । ପ୍ରଫେସର ଡ଼. ଗୋକୁଳାନନ୍ଦ ମହାପାତ୍ର ଏହି ମହାବିଦ୍ୟାଳୟର ପ୍ରଥମ ଅଧ୍ଯକ୍ଷ(୨୮.୦୭.୧୯୮୨ - ୨୦.୦୫.୧୯୮୪) ଭାବରେ କାର୍ଯ୍ୟକରିଥିଲେ ।